## Pravilnik o izmjenama i dopunama Pravilnika Suda časti Hrvatske obrtničke komore

### NN 81/2008 (14.7.2008.), Pravilnik o izmjenama i dopunama Pravilnika Suda časti Hrvatske obrtničke komore

# HRVATSKA OBRTNIČKA KOMORA

2654

Na temelju članka 64. stavak 2. podstavak 9. Zakona o obrtu (»Narodne novine«
br. 77/93., 90/96., 102/98., 64/01., 71/01. i 68/07.) i članka 23. stavak 1.
podstavak 9. Statuta Hrvatske obrtničke komore (»Narodne novine« br. 21/99.,
62/02., 158/02., 101/04., 187/04. i 12/06.), Skupština Hrvatske obrtničke komore
na svojoj 4. sjednici održanoj 26. lipnja 2008. godine donijela je

## PRAVILNIK

### O IZMJENAMA I DOPUNAMA PRAVILNIKA SUDA ČASTI HRVATSKE OBRTNIČKE KOMORE

Članak 1.
U Pravilniku Suda časti HOK-a (»Narodne novine« br. 11/07) u članku 4. stavak 1.
iza točke 3. dodaje se nova točka 4. koja glasi:
»(4) Do 70 sudaca prvostupanjskih vijeća – predstavnika potrošača.«
Točka 4. postaje točka 5.
Iza nove točke 5. dodaje se nova točka 6. koja glasi:
»(6) Do šest sudaca drugostupanjskih vijeća – predstavnika potrošača.«
Dosadašnja točka 5. postaje točka 7.
Članak 2.
U članku 5. iza stavka 6. dodaje se novi stavak 7. koji glasi:
»U sporovima koji se vode po prijavi potrošača protiv članova Komore (u daljnjem
tekstu: potrošački sporovi) nagrade i naknade troškova sucima određuju se i
isplaćuju u skladu s posebnom odlukom u smislu odredbe članka 130. stavka 4. i
stavka 6. Zakona o zaštiti potrošača (»Narodne novine« br. 79/07).«
Članak 3.
U članku 15. iza stavka 10. dodaje se novi stavak 11. koji glasi:
»(11) U potrošačkim sporovima u prvostupanjskim i drugostupanjskim vijećima Suda
časti trebaju biti uz nezavisne pravne stručnjake ravnopravno zastupljeni
predstavnici potrošača i predstavnici trgovaca članova Komore.«
Članak 4.
U članku 17. iza stavka 6. dodaje se novi stavak 7. koji glasi:
»(7) Za povrede iz članka 9. stavka 1. alineje 5. do 9. ovog Pravilnika prijavu
može podnijeti samo član Komore.«
Stavak 7. postaje stavak 8.
Članak 5.
U članku 27. iza stavka 2. dodaju se novi stavci 3., 4., 5., i 6. koji glase:
»(3) Iznimno od q wstavka 1. ovoga članka u potrošačkim sporovima troškovi
postupka (administrativni troškovi, troškovi nagrada i naknada troškova sucima i
drugim osobama koje sudjeluju u postupku) određuju se u skladu s posebnom
odlukom i isplaćuju na teret državnog proračuna u smislu odredbe članka 130.
stavak 4. i stavak 6. Zakona o zaštiti potrošača (NN 79/07).
(4) Odluku iz stavka 3. ovog članka uz prethodnu suglasnost ministra nadležnog
za zaštitu potrošača donosi Upravni odbor HOK-a.
(5) Sredstva za troškove postupaka u potrošačkim sporovima osiguravaju se u
državnom proračunu.
(6) Sud časti HOK-a dva puta godišnje i to do 31. srpnja tekuće godine i do 31.
siječnja naredne godine, podnosi ministarstvu nadležnom za zaštitu potrošača
izvješće o utrošenim proračunskim sredstvima u provođenju postupaka u
potrošačkim sporovima.«
Članak 6.
U članku 28., u stavku 1. točki 3. u zadnjoj rečenici riječ »prijavljenog«
zamjenjuje se riječima: »državnog proračuna RH u smislu odredbe članka 130.
stavka 4. i stavka 6. Zakona o zaštiti potrošača (»Narodne novine« br. 79/07).«
Članak 7.
Ovaj Pravilnik stupa na snagu osmog dana od dana objave u »Narodnim novinama«.
Broj: 11-742-4252-115-2008
Zagreb, 26. lipnja 2008.

Predsjednik
Hrvatske obrtničke komore
**Mato Topić, v. r.**

Pravilnik, NN 81/2008-2654
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)